ગુજરાત વિધાનસભાની ચૂંટણીની તારીખોની જાહેરાત થાય તે પહેલા ગુજરાત સરકારે રાહતોનો પટારો ખોલી નાંખ્યો છે. અત્યાર સુધી વિવિધ માંગણી કરતાં સમાજો અને આશાવર્કર બહેનોને રાજ્ય સરકારે સહાય, રાહત અને વિવિધ છૂટ આપી છે. ચૂંટણી પહેલાની આ ગીફટનું પેકેટ આજે મંગળવારે સવારે નીતિનભાઈ પટેલે પ્રેસ કોન્ફરન્સ બોલાવીને ખોલ્યું હતું. એક પછી એક જાહેરાતો કરીને વિવિધ સમાજ અને સરકારી કર્મચારીઓને ખુશ કરી દીધા હતા. જો એકાદ બે દિવસમાં ચૂંટણીની તારીખો જાહેર થાય તો આચારસંહિતા લાગુ પડી જશે, જે ભયમાં રાજ્ય સરકારે આજે જ અનેક રાહતોની લ્હાણી કરી દીધી હતી. કરાર આધારીત કર્મયોગીઓને રૂા.૨૫૦ સુધીનું દૈનિક-મુસાફરી ભથ્‍થુ, ૧૧ રજાઓ, ૯૦ દિવસની માતૃત્‍વ રજા અને રૂા.૨ લાખ સુધીની મૃત્‍યુ સહાય અપાશે